8. ΝΟΜΟΣ 5166 της 15/18 Ιουλ. 1931 Περί συλλογής καπνού. Άρθρ.1.-Απαγορεύεται η συλλογή και η αγοραπωλησία των κάτω της πρωτομάννας φύλλων καπνού κοινώς καλουμένων χαζλαμαδοφύλλων, πατοφύλλων ή ντιπιών, ή και υπό οιονδήποτε άλλο όνομα είναι γνωστά κατά τόπους, ως και των φύλλων δευτέρας βλαστήσεως (φυλλιζίων). Επιτρέπεται όπως δια Δ/τος εξαιρεθούν της διατάξεως ταύτης τα πατόφυλλα ωρισμένων περιφερειών τα προωρισμένα δια την εσωτερικήν κατανάλωσιν. Της ανωτέρω απαγορεύσεως εξηρέθησαν δια του Π.Δ. 16/28 Οκτ. 1931 τα καπνά ποικιλίας τσεμπέλια εσωτερικής καταναλώσεως των ακολούθων περιφερειών: 1)Eκ της επαρχίας Τριχωνίας η περιφέρεια της πόλεως Αγρινίου και των χωρίων Ζαμπάντι, Ψιλή Παναγιά, Βλοχός ή Ντέμ και Παραβόλα. ΙΙ)Εκ της επαρχίας Ξηρομέρου η περιφέρεια των χωρίων Κατούνα, Μαχαλά, Παπαδάτου, Τρύφου και Κουνοπίκα. ΙΙΙ)Εκ της επαρχίας Βάλτου η περιφέρεια της πόλεως Αμφιλοχία και των χωρίων Σπάρτου, Στάνου και Λεπενού, IV)Εκ της επαρχίας Λοκρίδος η περιφέρεια των χωρίων Βελίτσα και Αγία Μαρίνα. Επίσης δια του Π.Δ. 4/10 Αυγ. 1933 εξηρέθησαν τα πατόφυλλα καπνού εσωτερικής καταναλώσεως της περιφερείας της κοινότητος Μανδανίσσης Αγρινίου. Η παράβασις της απαγορεύσεως τιμωρείται ποινικώς δια κρατήσεως μέχρι τριάκοντα ημερών, επιβαλλομένου και διοικητικώς προστίμου παρά του αρμοδίου διευθυντού καπνεργοστασίου δραχ. (2050) κατ’ οκάν συλλεγέντων τυχόν τοιούτων φύλλων. Το ανωτέρω πρόστιμον αναπροσαρμοσθέν ωρίσθη μέχρι δραχ. 50 κατά χιλιόγραμ. συλλεγέντων τυχόν τοιούτων φύλλων δια της υπ’ αριθ. 41726/2315 της 2/16 Σεπτ. 1960 (ΦΕΚ Β΄ 407) Αποφ. Υπ. Εμπορίου και Γεωργίας. 16.Ι.α.8 Καλλιέργεια Καπνού ΄Αρθρ.2.Καπνοπαραγωγός εις την εσοδείαν του οποίου ήθελον ευρεθή φύλλα καπνού εκ των εν άρθρ. 1 του παρόντος οριζομένων τιμωρείται με τας ποινάς του άρθρ. 1 εδάφ. 3. Με τα ανώτατα όρια των ποινών τούτων τιμωρείται ο πωλητής και ο αγοραστής του αυτού καπνού. ΄Αρθρ.3.-1.Οι γεωργικοί υπάλληλοι και οι τεχνικοί υπάλληλοι των Γραφείων Προστασίας Καπνού υποχρεούται να επιβλέπωσι την τήρησιν του παρόντος και να βεβαιώσι τας παραβάσεις δι’ εκθέσεώς των, επιβάλλοντες άμα κατάσχεσιν των τυχόν συλλεγέντων τοιούτων φύλλων οπουδήποτε και αν ευρίσκωνται ταύτα. Η έκθεσις, ανακοινουμένη το πολύ την επιούσαν προς τον καθ’ ου η κατάσχεσις, διαβιβάζεται προς τον δημόσιον κατήγορον όστις δια πράξεως του διατάσσει την καταστροφήν μετά παρέλευσιν τριών ημερών από της υποβολής της εκθέσεως και το βραδύτερον εντός δεκαημέρου. 2.Εάν υποβληθή έγγραφος αντίρρησις εντός τριών ημερών από της επιβολής της κατασχέσεως εκ μέρους του παραγωγού ή του παρ’ ω ευρέθησαν τα φύλλα προς τον δημόσιον κατήγορον, ούτος διορίζει αμελλητί επιτροπήν εκ τριών καπνοπαραγωγών μη συνδεομένων δια συγγενείας μέχρι 4ου βαθμού μετά του αμφισβητούντος, ήτις λύει την την αμφισβήτησιν εντός πενθημένου το πολύ προθεσμίας. Αι διατάξεις Νόμων, αι προβλέπουσαι την διαδικασίαν της συντηρητικής ή αναγκαστικής κατασχέσεως καπνού, διετηρήθησαν εν ισχύϊ δια του άρθρ. 52 Εισαγ. Νόμου Κώδ. Πολιτ. Δικον. Α.Ν. 44/1967 (τόμ. 10). Άρθρ.4.-Αρθείσης της αμφισβητήσεως υπό των πραγματογνωμόνων, αποφηναμένων ότι τα κατασχεθέντα ήσαν εκ των εν άρθρ. 1 απαγορευομένων, ή μη γενομένης αμφισβητήσεως, ο δημόσιος κατήγορος το μεν διαβιβάζει αντίγραφον της εκθέσεως βεβαιώσεως της πράξεως μετά επισημειωτικής περιλήψεως της αποφάσεως των πραγματογνωμόνων εις τον διευθυντήν του καπνεργοστασίου, όστις, δια πράξεώς του, επιβάλλει την διοικητικήν ποινήν, το δε εισάγει εντός τριών ημερών εις το πταισματοδικείο το υπαίτιον κατά την διαδικασίαν των επ’ αυτοφώρω πταισμάτων.